अफसरों ने गलत पट्टे दिए लोग बोले- कार्रवाई हो
बड़ौदा तहसील के सुबकरा गांव में गलत तरीके से पट्टे आवंटन के मामले में तत्कालीन राजस्व अधिकारियों पर भी कार्रवाई की मांग की गई है। शिकायतकर्ता डॉ शहजाद खान का कहना है कि सुबकरा में 12 अलग-अलग सर्वे नंबरों की जमीन पर साल 2011-12 में तत्कालीन बड़ौदा के तहसीलदार ने पट्टे आवंटन आदेश पर अमल कराया था। तत्कालीन एसडीएम ने भी संबंधित लोगों को अनुचित लाभ पहुंचाया। अमल कराने वाले तहसीलदार, पटवारी व ऑपरेटर सहित आदेश करने वाले एसडीएम सहित संबंधित गलत पट्टा लेने वालों के खिलाफ कार्रवाई की मांग की है।
खाते में जमा राशि नहीं दे रहे बैंक अधिकारी
श्योपुर| राडे गांव निवासी राजाराम पुत्र स्व. जगन्नाथ बैरवा का कहना है कि पांडोल के एसबीआई खाते में उसके 7 हजार रुपए जमा हैं। 4 मार्च को वह 4 हजार रुपए निकालने पहुंचा। अधिकारियों ने बताया कि खाता बंद हो गया है। राशि विड्रोल नहीं कराई। पूछताछ पर अधिकारियों ने अभद्रता की।
hin_Deva hin_Deva hin_Deva hin_Deva